ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ԼԻՑԵՆԶԱՎՈՐՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.**  **«**Լիցենզավորման մասին>> Հայաստանի Հանրապետության օրենքի (30 մայիսի 2001 թվականի, ՀՕ-193) 43-րդ հոդվածի 2-րդ մասի` լիցենզավորման ենթակա գործունեության տեսակների աղյուսակի **«**9. ԿՐԹՈՒԹՅԱՆ ԲՆԱԳԱՎԱՌ**»** բաժնում`

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **«**1. | Նախադպրոցական կրթական ծրագրի իրականացում | ԿՄ |  | - | - | - | - | Հ | Վ**»**. |

բառերը փոխարինել

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **«**1. | Նախադպրոցական կրթական ծրագրի և (կամ) նախադպրոցական ծառայության իրականացում | ԿՄ |  | - | - | - | - | Հ | Վ**»**. |

բառերով:

**Հոդված 2. Անցումային դրույթներ**

**1.** Կրթական ծրագրերի իրականացման համար մինչև սույն օրենքի ուժի մեջ մտնելը տրված այն լիցենզիաները, որոնց համար սույն օրենքով առաջանում են նոր պայմաններ և պահանջներ (այդ թվում` նախադպրոցական կրթական ծրագրերով), սույն օրենքն ուժի մեջ մտնելուց հետո` 6-ամսյա ժամկետում, ենթակա են վերաձևակերպման: Նշված ժամկետում լիցենզիաները չվերաձևակերպելու դեպքում կրթության պետական կառավարման լիազոր մարմինը դադարեցնում է լիցենզիաների գործողությունը:

**2.** Սույն հոդվածի 1-ին մասով նշված ժամկետում լիցենզիաների վերաձևակերպման դեպքում «Պետական տուրքի մասին» Հայաստանի Հանրապետության օրենքով լիցենզիայի վերաձևակերպման համար սահմանված պետական տուրքը չի գանձվում:

**3.** Սույն օրենքի 1-ին հոդվածը ուժի մեջ է մտնում պաշտոնական հրապարակման օրվան հաջորդող տասներորդ օրը:

**4.** Սույն օրենքի 2-րդ հոդվածի 1-ին և 2-րդ մասերը ուժի մեջ են մտնում պաշտոնական հրապարակումից վեց ամիս հետո:

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՊԵՏԱԿԱՆ ՏՈՒՐՔԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** **«**Պետական տուրքի մասին>> Հայաստանի Հանրապետության (1997 թվականի դեկտեմբերի 27-ի ՀՕ-186) օրենքի 19-րդ հոդվածում`**«**9. ԿՐԹՈՒԹՅԱՆ ԲՆԱԳԱՎԱՌ**»** բաժնում`

|  |  |  |
| --- | --- | --- |
| **«**8.1 | Նախադպրոցական կրթական ծրագրերի իրականացում | բազային տուրքի  10-ապատիկի չափով**»**. |

 բառերը փոխարինել

|  |  |  |
| --- | --- | --- |
| **«**8.1 | Նախադպրոցական կրթական ծրագրի և (կամ) նախադպրոցական ծառայության իրականացում | բազային տուրքի  20-ապատիկի չափով**»**. |

բառերով:

**Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ԿՐԹՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Կրթության մասին» Հայաստանի Հանրապետության (1999 թվականի ապրիլի 14-ի ՀՕ-297) օրենքի 41-րդ հոդվածի 3-րդ մասում` **«**Կրթական ծրագրերի**»** բառերից հետո լրացնել **«**և նախադպրոցական ծառայության**»** բառերը:

**Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: